ടി.ഡി. രാമകൃഷ്ണൻ

നോവലിസ്റ്റ്,വിവർത്തകൻ എന്നീ നിലകളിൽ ശ്രദ്ധേയനായ മലയാളസാഹിത്യകാരനാണ്  **ടി.ഡി. രാമകൃഷ്ണൻ**.എറെ ചർച്ച ചയ്യപ്പെട്ട  ഫ്രാൻസിസ് ഇട്ടിക്കോര എന്ന നോവൽ ഇദ്ദേഹത്തിന്റേതാണ് . ഒന്നാം അദ്ധ്യായം മാത്രമായി ആദ്യം പാഠഭേദം മാസികയിലും തുടർന്ന് മുഴുവനും  പല ലക്കങ്ങളിലായി മാധ്യമം ആഴ്ചപ്പതിപ്പിലും വെളിച്ചം കണ്ട മുപ്പത് അദ്ധ്യായങ്ങളുള്ള ഈ കൃതി പുസ്തകരൂപത്തിൽ പ്രസിദ്ധീകരിച്ചത് 2009 ഓഗസ്റ്റിൽ ഡി.സി. ബുക്ക്സ് ആണ്‌.

## ജീവിതരേഖ
1961-ൽ തൃശൂർ ജില്ലയിലെ എയ്യാലിൽ ജനിച്ചു.  അച്ഛൻ ദാമോദരൻ ഇളയത്. അമ്മ ശ്രീദേവി അന്തർജ്ജനം. പത്താംക്ലാസുവരെ കുന്നംകുളം ബോയ്സിലും എരുമപ്പെട്ടി ഗവ. ഹൈസ്കൂളിലും. പ്രീഡിഗ്രിയും ഡിഗ്രിയും ആലുവ യു.സി. കോളേജിൽ. 1981-ൽ സേലത്ത് ടിക്കറ്റ് കളക്ടറായാണ് ഔദ്യോഗിക ജീവിതം ആരംഭിച്ചത്. 1982 മുതൽ ഒന്നര കൊല്ലത്തോളം കോഴിക്കോട്ട് ജോലിയെടുത്തു. 1983-ൽ ടിക്കറ്റ് എക്സാമിനറായി മദ്രാസിലും സേലത്തും ജോലി ചെയ്തു.  1985-ൽ പാലക്കാടെത്തി. 30 വർഷത്തോളമായി പാലക്കാട് ജീവിക്കുന്നു. ഇടയിൽ മൂന്നരവർഷം ചരക്കുവണ്ടികളുടെ ഗാർഡുമായിരുന്നു. 1995 മുതൽ പാലക്കാട് ഡിവിഷണൽ ഓഫീസിൽ കൺട്രോളറായി. 2006 മുതൽ 2016 ജനുവരി 31 വരെ ചീഫ് കൺട്രോളറായി സേവനമനുഷ്ഠിച്ചു. 2016 ജനുവരി 31-നു് സർവ്വീസിൽ നിന്നു സ്വയം വിരമിച്ചു. സാഹിത്യലോകത്ത് സജീവമാകുന്നതിനു വേണ്ടിയാണു റെയിൽവേയിൽ നിന്നും സ്വയം വിരമിച്ചത്.ഭാര്യ ആനന്ദവല്ലി, മകൻ - വിഷ്ണു രാമകൃഷ്ണൻ, മകൾ - സൂര്യ 
 
ഔദ്യോഗികജീവിതത്തിന്റെ ഏറിയ ഭാഗം തമിഴ്‌നാട്ടിൽ കഴിച്ച രാമകൃഷ്ണൻ തമിഴ് സാഹിത്യവുമായി ഗാഢബന്ധം പുലർത്തുന്നു.  തമിഴ്‌ സാഹിത്യരചനകളെ പരിഭാഷകളിലൂടെ മലയാളികൾക്ക് പരിചയപ്പെടുത്തുന്ന അദ്ദേഹം, മികച്ച തമിഴ്-മലയാള വിവർത്തകനുള്ള 2007-ലെ ഇ.കെ. ദിവാകരൻ പോറ്റി അവാർഡും "നല്ലി ദിശൈ എട്ടും" അവാർഡും നേടിയിട്ടുണ്ട്.  ആഗോളതലത്തിൽ കച്ചവടമുതലാളിത്തം വിജയക്കൊടിനാട്ടാൻ തുടങ്ങിയ 1990-കളുടെ ആരംഭത്തിൽ മനസ്സിൽ രൂപപ്പെട്ട കഥാബീജത്തെ ആധാരമാക്കി രചിച്ച "ഫ്രാൻസിസ് ഇട്ടിക്കോര" മൂന്നു നോവലുകളുടെ ഒരു പരമ്പരയിൽ ആദ്യത്തേതായിരിക്കാമെന്ന് ഒരു അഭിമുഖ സംഭാഷണത്തിൽ രാമകൃഷ്ണൻ സൂചിപ്പിച്ചു.. 
"ആൽഫ" എന്ന നോവലാണ്‌ അദ്ദേഹത്തിന്റെ മുൻപ് പ്രസിദ്ധീകരിച്ച പ്രധാന കൃതി.2014 ൽ പ്രസിദ്ധീകരിച്ച നോവലാണ്   സുഗന്ധി എന്ന ആണ്ടാൾ ദേവനായകി

## കൃതികൾ
*ആൽഫ  - നോവൽ
*ഫ്രാൻസിസ് ഇട്ടിക്കോര - നോവൽ
*സുഗന്ധി എന്ന ആണ്ടാൾ ദേവനായകി - നോവൽ
*മ് - ക്ഷോഭാശക്തിയുടെ മ് എന്ന കൃതിയുടെ മലയാള പരിഭാഷ
*തമിഴ് മൊഴിയഴക് - അഭിമുഖങ്ങളുടെ സമാഹാരം
*തപ്പുതാളങ്ങൾ - ചാരുനിവേദിതയുടെ കൃതിയുടെ പരിഭാഷ
*മാമ ആഫ്രിക്ക - നോവൽ
*പച്ച മഞ്ഞ ചുവപ്പ് - നോവൽ
*അന്ധർ ബാധിരർ മൂകർ - നോവൽ

## പുരസ്കാരങ്ങൾ
* ഇ.കെ ദിവാകരൻ പോറ്റി അവാർഡ് - 2007 
**നല്ലി ദിശൈ എട്ട്* അവാർഡ്
*ഭാഷാ ഇൻസ്റ്റിറ്റ്യൂട്ടിന്റെ ബഷീർ പുരസ്കാരം - 210
*കോവിലൻ സ്മാരക നോവൽ പുരസ്കാരം - ഫ്രാൻസിസ് ഇട്ടിക്കോര കോവിലൻ സ്മാരക നോവൽ പുരസ്‌കാരം ടി.ഡി. രാമകൃഷ്ണനും അംബികാസുതൻ മാങ്ങാടിനും
*കെ. സുരേന്ദ്രൻ നോവൽ പുരസ്കാരം - സുഗന്ധി എന്ന ആണ്ടാൾ ദേവനായകി - 2015 
*എ. പി. കളയ്ക്കാട് പുരസ്കാരം -  സുഗന്ധി എന്ന ആണ്ടാൾ ദേവനായകി - 2016
*വയലാർ പുരസ്കാരം - കൃതി :  സുഗന്ധി എന്ന ആണ്ടാൾ ദേവനായകി
*കേരള സാഹിത്യ അക്കാദമി അവാർഡ് - സുഗന്ധി എന്ന ആണ്ടാൾ ദേവനായകി - 2016
*എസ്.എസ്.എഫ് സാഹിത്യോത്സവ് അവാർഡ്- 2025

## അവലംബം
മാമ ആഫ്രിക്ക’; അതിശയം സൃഷ്ടിച്ച ആഖ്യാനം https://www.dcbooks.com/review-of-mama-africa-by-johny-m-l.html

## ചിത്രശാല

KEN_and_TD_Ramakrishnan.JPG| കെ.ഇ.എന്നിനൊപ്പം
TD_Ramakrishnan.jpg|പ്രഭാഷണ വേദിയിൽ
TD Ramakrishnan at solidarity conference.jpg|സോളിഡാരിറ്റി യൂത്ത് മൂവ്മെൻറ് നടത്തുന്ന ഫാഷിസ്റ്റ് വിരുദ്ധകാമ്പയിൻ ഉദ്ഘാടന വേദിയിൽ സംസാരിക്കുന്നു
RamakrishnanTDPrd.jpg|മുംബൈയിൽ ഒരു സാഹിത്യക്യാമ്പിൽ പ്രഭാഷണം നടത്തുന്നു, ജനുവരി 2018


വർഗ്ഗം:മലയാളം നോവലെഴുത്തുകാർ
വർഗ്ഗം:പുരോഗമന കലാ സാഹിത്യ സംഘം സംസ്ഥാന ഭാരവാഹികൾ